रिटायरमेंट: साथियों के साथ बिताए दिन याद किए
पंचकूला|खंड मौलिकशिक्षा अधिकारी पिंजौर मुन्नी देवी की सेवानिवृत्ति के उपलक्ष्य में खंड के प्राथमिक शिक्षकों ने शनिवार को विदाई समारोह का आयोजन किया। इसमें टीचर्स ने उन्हें बधाई देते हुए उन्हें स्वास्थ्य जीवन की कामना की। खंड मौलिक शिक्षा अधिकारी मुन्नी देवी ने एक शिक्षक तथा अधिकारी के तौर पर अपने जीवन के यादगार पलों को शिक्षकों के साथ सांझा किया। इस अवसर पर प्राथमिक शिक्षक को तरफ से उन्हें स्मृति चिन्ह भेंट किया गया। शिक्षकों की तरफ से बोलते हुए जितेन्द्र सिंह ने उनके लंबे तथा स्वास्थ्य जीवन की कामनाएं करते हुए उन्हें शुभकामनाएं दी। इस समारोह में उनके परिवार के सदस्यों के साथ-साथ डीईओ डाॅ. हरमेन्द्र सैणी, डीईईओ सुजाता राणा, प्रिंसिपल नरोत्तम शर्मा, मुख्य अध्यापक जितेन्द्र शर्मा विशेष अतिथि के तौर पर उपस्थित रहे।
hin_Deva hin_Deva